এখনকার অনেক বুদ্ধিজীবীর ভণ্ডামি, একদেশদর্শিতা এবং অন্তঃসারশূন্যতা নিয়েও মানুষেরর মাঝে নানা ধরনের সমালোচনা আছে। রাজনৈতিক বিভাজনের কারণে সমাজ যতটাই অসুস্থ হোক না কেন, একটা ক্ষমতার ক্ষীর-ননী খাওয়া নধর বুদ্ধিজীবী শ্রেণি সুস্থতার পথ দেখায় না বরং নানা ধরনের উৎসাহ দিয়ে পতনের গতিবৃদ্ধিতে নির্দেশিত করে। ব্যাংকিং খাতে ব্যাপক লুটপাট, প্রশাসনিক অকর্মণ্যতা কিংবা সামাজিক অনাচারে, শিশুর মনোজগতে সাম্প্রদায়িকতা বীজ বপনে, শিক্ষাঙ্গন নষ্ট করে ফেলায়, নানা কুকর্মের বিস্তারে এসব বুদ্ধিজীবী প্রতিবাদ তো দূরের কথা সামান্য সমালোচনাতেও তাদের আগ্রহ নেই।